GPSC ปรับตัวอย่างไร เพื่อรองรับเทรนด์ การผลิตไฟฟ้าในอนาคต
ปฏิเสธไม่ได้ว่าทุกวันนี้ พลังงานหมุนเวียน กำลังเข้ามามีบทบาทในประเทศไทยมากขึ้น  ทั้งเรื่องของสภาวะโลกร้อนที่หลายประเทศทั่วโลกกำลังเร่งแก้ไข รวมถึงประเทศไทยเอง ที่มีนโยบายเปิดกว้างให้ภาคเอกชนสามารถเป็นผู้ผลิตไฟฟ้าโดยใช้พลังงานหมุนเวียนได้มากขึ้น   เรื่องนี้ก็ส่งผลให้ในช่วงหลายปีที่ผ่านมา ประเทศไทยมีผู้ผลิตพลังงานไฟฟ้า เพิ่มขึ้นจำนวนมาก ซึ่งนั่นก็หมายถึงจำนวนคู่แข่งก็มากขึ้นด้วย  แล้วผู้ผลิตไฟฟ้า มีกลยุทธ์การปรับตัวอย่างไร? ลงทุนแมนจะเล่าให้ฟัง
15 ธ.ค. 2563

GPSC ปรับตัวอย่างไร เพื่อรองรับเทรนด์ การผลิตไฟฟ้าในอนาคต
ปฏิเสธไม่ได้ว่าทุกวันนี้ พลังงานหมุนเวียน
กำลังเข้ามามีบทบาทในประเทศไทยมากขึ้น 
ทั้งเรื่องของสภาวะโลกร้อนที่หลายประเทศทั่วโลกกำลังเร่งแก้ไข
รวมถึงประเทศไทยเอง ที่มีนโยบายเปิดกว้างให้ภาคเอกชนสามารถเป็นผู้ผลิตไฟฟ้าโดยใช้พลังงานหมุนเวียนได้มากขึ้น
เรื่องนี้ก็ส่งผลให้ในช่วงหลายปีที่ผ่านมา ประเทศไทยมีผู้ผลิตพลังงานไฟฟ้า เพิ่มขึ้นจำนวนมาก ซึ่งนั่นก็หมายถึงจำนวนคู่แข่งก็มากขึ้นด้วย
แล้วผู้ผลิตไฟฟ้า มีกลยุทธ์การปรับตัวอย่างไร?
ลงทุนแมนจะเล่าให้ฟัง
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
หนึ่งในกลยุทธ์ที่น่าสนใจในตอนนี้มาจากบริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ผู้นำด้านพลังงานไฟฟ้าของไทย
เพราะแม้ว่าบริษัทจะมีธุรกิจหลักเป็นผู้ผลิตไฟฟ้าแต่บริษัทแห่งนี้ ก็ได้ให้ความสำคัญกับ นวัตกรรม
ซึ่งหากเราติดตามความคืบหน้าของ GPSC ในรายงานประจำปี จะพบว่าทางบริษัทได้ตั้งเป้าหมายในการเติบโต ด้วยกลยุทธ์ New S-Curve หรือธุรกิจอุตสาหกรรมอนาคต
แล้วธุรกิจ New-S Curve ใหม่ของ GPSC คืออะไรบ้าง?
อย่างแรก คือ การลงทุนพัฒนาโรงงานผลิตแบตเตอรี่ต้นแบบ “Semi Solid” แห่งแรกของประเทศไทย
สำหรับแบตเตอรี่ Semi Solid ถือเป็นนวัตกรรมกระบวนการผลิตแบตเตอรี่ลิเธียมไอออนแบบใหม่ 
ที่จะช่วยลดขั้นตอนการผลิตลงได้ และเป็นแบตเตอรี่ที่มีความปลอดภัยสูง
เมื่อขั้นตอนลดลง ต้นทุนในการผลิตก็จะลดลง
นั่นจึงทำให้ คนทั่วไปสามารถเข้าถึงแบตเตอรี่ในราคาที่ต่ำลง
เมื่อ GPSC เป็นเจ้าแรกที่ลงทุนพัฒนาในเรื่องนี้ 
ทางบริษัทก็มีโอกาสที่จะเข้าถึงกลุ่มลูกค้า และเติบโตได้อย่างรวดเร็ว
ปัจจุบัน ทางบริษัทอยู่ระหว่างการพัฒนาให้แบตเตอรี่ Semi Solid สามารถใช้งานร่วมกับรถโดยสารสาธารณะ หรือ EV Bus
นอกจากนี้ GPSC ก็ยังมีการพัฒนา Battery Energy Storage System ที่ใช้งานร่วมกับสถานีอัดประจุไฟฟ้าเพื่อรองรับการใช้งานที่มีแนวโน้มจะเติบโตขึ้นในอนาคต
ส่วนถัดมาก็ คือ การพัฒนาธุรกิจการเป็นผู้ให้บริการระบบกักเก็บพลังงานอัจฉริยะ “Smart Energy Storage System (ESS)”
ซึ่งการพัฒนา Energy Storage นี้ถือเป็นตัวช่วยสำคัญในการแก้ Pain Point ของการทำธุรกิจพลังงานหมุนเวียน
เนื่องจากว่า โดยปกติแล้ว พลังงานหมุนเวียน จะไม่สามารถผลิตได้ตลอดทั้งวัน ขึ้นอยู่กับสภาพอากาศและสภาพแวดล้อมในเวลานั้น
การพัฒนาระบบกักเก็บพลังงานก็จะสามารถทำให้ สามารถจ่ายไฟได้ตามความต้องการใช้ไฟฟ้า และทำให้การจ่ายไฟนั้นเสถียรมากขึ้นด้วย
โดยทางบริษัทฯ ได้มีการพัฒนาและติดตั้ง ESS ในศูนย์นวัตกรรมและเทคโนโลยีของ บริษัท พีทีที โกลบอล เคมิคอล จำกัด (มหาชน) โครงการเมืองอัจฉริยะผสานนวัตกรรมพลังงานอัจฉริยะ (Smart Energy) ทั้ง BESS, Blockchain และ AI ให้กับสถาบันวิทยสิริเมธี (VISTEC) และม.เทคโนโลยีสุรนารี รวมถึงโครงการนำร่องร่วมกับกลุ่ม ปตท. ติดตั้งระบบผลิตไฟฟ้าจากพลังงานแสงอาทิตย์ชนิดลอยน้ำทะเล (Floating Solar) เป็นต้น
ซึ่งนอกจาก ทั้งสองธุรกิจนี้ ทาง GPSC ก็ยังคงมีการศึกษา วิเคราะห์ คัดเลือกเทคโนโลยีในการบริหารจัดการพลังงานที่เหมาะสมกับตลาด New Energy เพื่อสร้างโอกาสทางธุรกิจใหม่
แล้วนอกจาก New S-Curve Business เหล่านี้ 
GPSC มีกลยุทธ์อะไร ที่จะช่วยเพิ่มความสามารถทางการแข่งขันเพิ่มขึ้นอีกในอนาคต?
เริ่มจากการวางเป้าหมายในการ เข้าไปทำ Synergy กับบริษัทพันธมิตร
เพื่อขยายการลงทุน และร่วมมือกันพัฒนานวัตกรรมไฟฟ้ารูปแบบใหม่
 
สะท้อนให้เห็นจากการลงทุนของ GPSC ในช่วงปลายปี 2561 หรือราว 2 ปีก่อน
ที่ได้เข้าซื้อ กิจการบริษัท โกลว์ พลังงาน จํากัด (มหาชน) หรือ GLOW อีกหนึ่งบริษัทผู้ผลิตไฟฟ้า
ทำให้ตอนนี้ GPSC ถือว่าเป็นบริษัทผู้นำอันดับต้นๆ ในด้านการผลิตไฟฟ้าของประเทศไทย
และเรื่องสุดท้ายคือเรื่องของ การเพิ่มศักยภาพการแข่งขันของพลังงานหมุนเวียน ทั้งในและต่างประเทศ
โดยล่าสุดได้ร่วมมือกับ บริษัท ปตท. ในขยายการลงทุนในธุรกิจพลังงานหมุนเวียนในต่างประเทศ โดยเน้นการลงทุนโรงไฟฟ้าจากพลังงานแสงอาทิตย์ (Solar energy) และพลังงานลม (Wind energy) ผ่านบริษัท โกลบอล รีนิวเอเบิล เพาเวอร์ จำกัด (GRP)
ซึ่งเรื่องนี้ ก็สอดคล้องกับทิศทางของอุตสาหกรรมพลังงานไฟฟ้าที่หันไปพึ่งพา พลังงานหมุนเวียนมากขึ้น
โดยทาง GPSC คาดว่าจะเพิ่มสัดส่วนการผลิตพลังงานหมุนเวียนเป็น 30% ในปี 2568 จากปัจจุบันที่มีสัดส่วนพลังงานหมุนเวียนอยู่ที่ 11%
จากเรื่องราวทั้งหมดนี้ ก็ทำให้เรารับรู้ได้ว่า
อุตสาหกรรมผู้ผลิตไฟฟ้ามีแนวโน้มที่จะกลายมาเป็นอีกหนึ่งธุรกิจเมกะเทรนด์ในประเทศไทย
ในขณะที่ทั้งโลกกำลังมุ่งหน้าสู่พลังงานหมุนเวียนกันมากขึ้น
และ GPSC ก็พร้อมแล้วสำหรับการเปลี่ยนแปลงในครั้งนี้..
----------------------
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References
-
-
-